**PROSJEKTTITTEL: Pepperkake Adventures**

**Prosjektleder: Pål Vårdal Gjerde**

Status på prosjektet Pepperkake Adventures i perioden 03.10.14-24.10.14.

1. **STATUS**

03.10 – Offisiell start av prosjektet Pepperkake Adventures. Den første uken bestod av planlegging og kartlegging av ressurser til prosjektet, blandt annet hvor mye tid som krevdes av hver enkelt av oss per uke. Vi har en del karakterer i spillet som har forskjellige egenskaper, og mye av tiden gikk til planlegging av hvilke type fiender som skal være i spillet, litt om historie og hvor mange forskjellige brett og vanskelighetsgrader som skal implementeres i spillet.

10.10 – Mesteparten av planleggingsdelen er utført. De neste 2-4 ukene bestod av å utvikle grunnkoden til spillet, som koding av brett og fiender. Store deler av perioden gikk også til redigering av lyd- og musikkeffekter som skal implementeres i spillet. Dette består da av lyder som skal spilles av når karakterene hopper, angriper, dør o.l.

I slutten av denne perioden fikk vi også opp et innloggingssystem på spillsiden, slik at progresjonen i spillet blir lagret i en database. Grunnen til at vi ønsker å lagre progresjonen til spillerene, er at man skal unngå å måtte spille alle brettene på nytt igjen hver gang for å låse opp nye brett.

Vi har foreløpig ikke noe stort avvik i forhold til fremdriftsplanen, da vi ligger en god uke fremfor skjema. Dette er ikke noe vi har tenkt å gjøre noe med, da dette er et positivt avvik. Vi vil fortsette å holde samme arbeidstempo og effektivitet.

**Arbeidsmetoder i prosjektet**

Arbeidsfordelingen har vi løst ved å gi hvert enkelt gruppemedlem hver sin spesifikke hovedoppgave i gjennom prosjektet. Dette var nødvendig fordi dette er et stort prosjekt som krever mye arbeid og strukturert arbeidsfordelng.

**Fordelingen er slik:**

Pål: Programmerer / Webdesign / Rapportskriving

Simen: Grafisk design i Photoshop / Rapportskriving

Stig: Lyd-effekter / Rapportskriving / Webdesign.

Martin: Idèmyldrer / Musikk / Rapportskriving.

For at prosjektet skal bli så vellykket som mulig, har vi fordelt arbeidsoppgaver etter interesser.

Skriving av diverse rapporter i forbindelse med prosjektet vil bli fordelt forskjellig underveis etter hvor store arbeidsoppgaver hvert gruppemedlem har under de forskjellige periodene av prosjektet.